વિજલપોરમાં બે મૃત ગાયોને કચરાની જગ્યાએ નંખાતા રવિવારે રાત્રે ભારે હોબાળો થયો હતો. કચરાના સ્થળે વિવાદ વધતા પોલીસ બોલાવી પડી તથા પોસ્ટમોર્ટમ સુદ્ધા કરવાની ફરજ પડી હતી. વિજલપોરમાં આખા શહેરનો કચરો અહીંની પાલિકા ઘરેઘરેથી ઉઘરાવે છે અને શહેરની પૂર્વબાજુએ આવેલા ડોલી તળાવ નજીક ઠાલવે છે. જ્યાંથી કચરો અન્યત્ર નિકાલ કરવામાં આવે છે. ગત રવિવારની રાત્રિએ 9થી 10 વાગ્યાના અરસામાં કચરાની સાઈડે બે ગાયો મૃત્યુ પામેલી જોવા મળી હતી. આ વાતની રાત્રિના સમયે લોકોને જાણ થતાં ોબાળો મચ્યો હતો. થોડાસમયમાં લોકો એકત્ર થઇ ગયા હતા અને સ્થળ પર ગાયના મૃતદેહનું પીએમ કરાયું હતુ.